EkBass/fiwiki-20250220-pages-articles huggingface dataset:
Kosteiden mestojen balladi

Kosteiden mestojen balladi on Ari Wahlstenin kirjoittama taiteilijaelämästä kertova ilkikurinen romaani, joka ilmestyi vuonna 2012. Se on Wahlstenin esikoisteos. Romaani kertoo Aaron Waldenista, teatterimiehestä, veijarista, kanaljasta ja ryökäleestä, jota vietit vievät. Kirjan muita henkilötä ovat Waldenin ystävät ja sukulaiset sekä joukko varsin helposti tunnistettavia julkisuuden henkilöitä. Pääasiallisena tapahtumapaikkana on Kallion kaupunginosa Helsingissä. Kosteiden mestojen balladi sai ristiriitaisen vastaanoton. Kriitikot sekä kehuivat että haukkuivat kirjaa vuolaasti, ja sen sisältämää runsasta juomista ja sukupuolisuhteiden kuvausta kiiteltiin ja kauhisteltiin. Kirja nosti myös kohun, koska sen yhden luvun väitettiin parjaavan Arto Paasilinnaa, ja Wahlsten kertoi iltapäivälehdissä saaneensa uhkauksia myös muutamalta muulta kulttuuripersoonalta. == Aiheesta muualla == * Gummerus * Ilta-Sanomat 4.5.2012 * Cult 16.5.2012 Luokka:Vuoden 2012 kirjat Luokka:Suomalaiset romaanit
Eino Saari (teatteriohjaaja)

Eino Saari (s. 1979) on suomalainen teatteriohjaaja, käsikirjoittaja, tuottaja ja kirjailija. Hänen ohjaustöitään ovat muun muassa Kajaanin Harrastajateatterille ja Generaattorille tehdyt Mahnovitsina (2004, kirj. Esa Kirkkopelto), Uuden poliittisen teatterin tutkimusprojekti (2006–2007), Meidän sukupolvemme tarina (2010) sekä Radix (2011). Saari on työskennellyt vierailevana ohjaajana myös muun muassa nykytanssin tuotantoryhmä Roudassa ja Kajaanin kaupunginteatterissa. Vuonna 2017 sai ensi-illan Saaren kirjoittama ja ohjaama Vaara-kollektiivin ja Kajaanin kaupunginteatterin yhteistuotanto Miehen kosketus. Saaren ohjauksia on nähty myös mm. Tampereen Teatterikesässä. Saari kuuluu vuonna 2014 perustetun vapaan ammattiteatterin Vaara-kollektiivin perustajajäseniin. Hän on ohjannut kollektiiville useita kiertue-esityksiä, lastenteatteria sekä dokumenttiteatteriesityksiä. Saari on työskennellyt kollektiivissa myös käsikirjoittajana ja tuottajana. Teatterikeskus palkitsi Saaren vuonna 2009 Vuoden Teatteriteko -palkinnolla merkittävästä, yhteiskunnallisesti kantaa ottavasta teatterityöstä Kajaanissa.teatterikeskus.fi, viitattu 16.11.2012 Taiteen edistämiskeskuksen Pohjois-Pohjanmaan ja Kainuun taidetoimikunta palkitsi Saaren vuoden 2014 Taidepalkinnolla. Suomen Teatterit ry. ja Suomen Assitej valitsivat Saaren ohjaaman, tuottaman ja yhdessä Janne Kinnusen kanssa kirjoittaman Tänään koulun jälkeen -esityksen Vuoden lasten- ja nuortenteatteripalkinnon 2019 saajaksi. Esitys on Kajaanin kaupunginteatterin ja Vaara-kollektiivin kautta aikain esitetyin ja katsotuin teos. Eino Saaren esikoiskirja Miehen kosketus ilmestyi vuonna 2020 (Gummerus) ja toinen kirja Kuuntelemisen taito vuonna 2024 (Into) . ==Lähteet== == Aiheesta muualla == *Vaara-kollektiivi Luokka:Suomalaiset teatteriohjaajat Luokka:Suomalaiset käsikirjoittajat Luokka:Suomalaiset kirjailijat Luokka:Vuonna 1979 syntyneet Luokka:Elävät henkilöt
Kajaanin Harrastajateatteri

Kajaanin Harrastajateatteri on kainuulainen harrastajateatteri ja yhdistys. Sen ympärivuotinen toiminta alkoi vuonna 2002, jolloin teatterin avajaisnäytös Nimeni on Isbjörg. Olen leijona (kirj. Vigdís Grímsdóttir) sai ensi-iltansa. Kajaanin Harrastajateatteri tuottaa omaäänistä ja tutkivaa taiteellista teatteria, koulutusta, tapahtumia sekä kesäteatteria kaiken ikäisille harrastajille. Lisäksi se toteuttaa soveltavan taiteen projekteja erityisryhmien, kuten pitkäaikaistyöttömien kanssa. Ensi-iltoja teatterilla on vuosittain 2–3, joista valtaosa on uusia kotimaisia kantaesityksiä. Teatterilla on noin 200 henkilöjäsentä, ja heidän ja yhdistyksen hallituksen panoksen lisäksi teatteri pyörii lipputulojen ja mahdollisten apurahojen voimin. Teatterilta voi tilata esityksiä tai muuta toimintaa tapahtumiin. Teatterin kotinäyttämönä toimii Kajaanin vanhan Seminaarin alueella sijaitseva Seminaarin Taidekampus -kulttuurikeskus, jossa työskentelee sen lisäksi Kainuun lasten- ja nuortenkulttuurikeskus Kultturan, Routa Companyn sekä Vaara-kollektiivin väki. Kesäisin Kajaanin Harrastajateatteri on tuottanut kesäteatteria Kajaanin kaupunginteatterin pienen näyttämön Sissilinnan takapihalle. Vuosina 2014–2017 Kajaanin Harrastajateatteri tuotti kesäteatteriesitykset Risto Räppääjä ja Pakastaja-Elvi (2014), Ella ja Paterock (2015), 7 juippia (2016) ja Ruunajaiset (2017) Kajaanissa Teppanakeskuksen pihalle. Kesäteatteri polkaistaan käyntiin kahdeksan vuoden tauon jälkeen 2025 kesällä Maiju Lassilan Tulitikkuja lainaamassa -klassikkokomedian siivin Elias Keräsen ohjaamana. Teatterin tavoitteena on edistää näyttämötaiteen harrastamismahdollisuuksia, yhteisöllisyyttä ja kulttuurin rikkautta Kainuussa. Kajaanin Harrastajateatterin hallituksen puheenjohtaja vuodesta 2023 alkaen on Heli Heikkinen. ==Aiheesta muualla== * Kajaanin Harrastajateatterin nettisivut * Kajaanin Harrastajateatterin kuvagalleria Luokka:Kajaanin kulttuuri Luokka:Suomen teatterit
Eino Salminen (pakinoitsija)

Eino Salminen (16. joulukuuta 1904 Uusikaupunki – 13. kesäkuuta 1965 Uusikaupunki) oli suomalainen pakinoitsija.Suomen Kirjailijat 1945–1980, Salminen, Eino, sivu 602, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Eino Salminen tutki Uudenkaupungin murretta ja kirjoitti murrepakinoita muun muassa Uudenkaupungin Sanomiin. Salmisen pakinoita julkaistiin pakinakokoelmassa Mitä kaupunkis muina särrätti. Salminen kävi keskikoulun. Hän työskenteli edustajana. Salminen toimi mm. paikallismyyjänä, laivanesimies Zacharias-sahalla ja edustajana John Nurminen laivanselvitysliikkeessä. Salminen oli Uudenkaupungin kulttuurihistoriallisen museon hoitaja. == Teoksia == * Mitä kaupunkis muina särrätti. Uudenkaupungin sanomalehti ja kirjapaino, Uuskaupunki 1964 == Lähteet == * * Uudenkaupungin kotiseutukirjailijoita === Viitteet === Luokka:Pakinoitsijat Luokka:Vuonna 1904 syntyneet Luokka:Vuonna 1965 kuolleet
Rambling Rose

Rambling Rose on Martha Coolidgen ohjaama yhdysvaltalainen elokuva vuodelta 1991. Siinä kevytkenkäinen, seksuaalisesti hyväksikäytetty tyttö (Laura Dern) tulee liberaalin perheen kotiapulaiseksi Yhdysvaltain etelävaltioissa vuonna 1953. Video-oppaassa vuodelta 1994 Olavi Similä antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän kehui Dernin, Robert Duvallin ja Diane Laddin näyttelijäntyötä ja huolella tehtyä ajankuvaa. Elokuvan tuottajana toimi suomalainen Renny Harlin. ==Näyttelijät== ==Lähteet== Luokka:Yhdysvaltalaiset draamakomediaelokuvat Luokka:Vuoden 1991 yhdysvaltalaiset elokuvat
Rautahermoisia ruutiukkoja

Rautahermoisia ruutiukkoja (Great Guns) on yhdysvaltalainen Monty Banksin ohjaama komediaelokuva vuodelta 1941. Ohukainen ja Paksukainen hölmöilevät siinä Yhdysvaltain armeijassa. Filmin käsikirjoittaja Lou Breslow aikoi muuttaa koomikkoparin hahmoja. Heidän piti kyllä olla maineensa mukaisesti tunnistettavia, mutta ei lapsellisia tai mielettömiä. Tämä johti melko latteisiin kohtauksiin ja juonenkulkuun. Koomikkopari ei myöskään saanut tukea vakiintuneesta näyttelijäryhmästään: Jimmy Finlayson, Mae Busch tai Billy Gilbert eivät ole mukana. Silti elokuva oli myyntimenestys. Mainoslauseissa intoiltiin muun muassa, että “Suosikkihölmönne pöläyttävät masennuksenne tiehensä”. Tarkoituksena oli ennen kaikkea innostaa nuoria miehiä ilmoittautumaan armeijan riveihin. == Juoni == Ohukaisen ja Paksukaisen työnantaja Daniel Forrester saa kutsun armeijaan, eivätkä he sulata sitä, että hän lähtee yksin. Niinpä he värväytyvät hänen mukaansa. Alokkaille pystytetään rodeo, ja kersantti Hippon pudotessa hevosen satulasta Stan ja Ollie nauravat hänelle. Kersantti passittaa heidät kävelylle hevosten kanssa. Tarkastuksessa Ollie nolaa itsensä täydellisesti. Kersantti Hippo ja Daniel ihastuvat molemmat Ginger-nimiseen naiseen. Kun Stan ja Ollie saavat vihiä siitä, he menevät Gingerin kotiin porhoiksi pukeutuneina aikeissaan saada Ginger hylkäämään Daniel. He kuitenkin epäonnistuvat siinä, ja pyytävät kersanttia avukseen. Hän passittaa Danin häkkiin, jolloin alkaa samaan aikaan harjoitussota. Stan ja Ollie yrittävät löytää vastakkaisten sillan, mutta päätyvät heidän vangeiksi. Daniel karkaa vankilasta ja etsii Stanin ja Ollien Stanin lemmikkilinnun avulla, jonka seurauksena heidän puolensa voittaa. Lopuksi Stan ja Ollie päätyvät armeijan siivouspalveluun. ==Näyttelijät== * Stan Laurel – Stan * Oliver Hardy – Ollie * Sheila Ryan – Ginger Hammond * Dick Nelson – Dan Forrester * Edmund MacDonald – kersantti Hippo * Charles Trowbridge – eversti Ridley * Ludwig Stössel – tohtori Schickel * Kane Richmond – kapteeni Baker * Mae Marsh – Aunt Martha * Ethel Griffies – Agatha- täti * Paul Harvey – kenraali Taylor * Charles Arnt – lääkäri * Pierre Watkin – eversti Wayburn * Russell Hicks – kenraali Burns * Irving Bacon – postinkantaja ==Lähteet== Luokka:Vuoden 1941 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset komediaelokuvat Luokka:Ohukainen ja Paksukainen -elokuvat
Aseman lapset

Aseman lapset tai Rautatielapset (The Railway Children) on englantilainen Lionel Jeffriesin ohjaama elokuva vuodelta 1970. Höyryveturien aikaan sijoittuvan perhe-elokuvan tarina perustuu Edith Nesbitin samannimisenä suomennettuun romaaniin. Maalaiskylässä asuvat lapset pelastavat vankilaan tuomitun diplomaatti-isän. Tämä elokuva valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. == Näyttelijät == == Lähteet == Luokka:Vuoden 1970 brittiläiset elokuvat Luokka:Brittiläiset lastenelokuvat Luokka:Brittiläiset romaaneihin perustuvat elokuvat
Budapest Sports Arena

Budapest Sports Arena () on areena Budapestissä Unkarissa ja se avattiin vuonna 2003. Unkarin jääkiekkomaajoukkue käyttää sitä kotihallinaan ja areenalla on pelattu jääkiekon 1. divisioonan maailmanmestaruuskilpailut 2011. == Lähteet == == Aiheesta muualla == * Areenan virallinen sivusto Luokka:Urheiluhallit Luokka:Unkarin urheilupaikat Luokka:Budapestin rakennukset ja rakennelmat Luokka:Budapestin urheilu
Luís Sá Silva

pienoiskuva|Luís Sá Silva vuonna 2010. Luís Jorge Sá Silva (s. 23. elokuuta 1990 Benguela, Angola) on angolalainen moottoriurheilija. Sá Silva on kilpaillut myös Macaon lisenssillä. ==Ura== Sá Silva aloitti uransa karting- sarjoissa. Vuonna 2006 Sá Silva ajoi neljä kilpailua International Formula Challenge -sarjassa. Vuonna 2007 hän kilpaili Aasian Formula Renault Challenge -sarjassa, jossa sijoittui 14:nneksi, ja vuonna 2008 hän sijoittui sarjassa neljänneksi. Vuonna 2009 hän sijoittui Aasian Formula Renault Challenge -sarjassa toiseksi. Samana vuonna 2009 Sá Silva kilpaili Formula Renault NEC -sarjassa. Vuonna 2010 Sá Silva ajoi yksittäisiä kilpailuja Saksan F3-, Itävallan F3- ja Formula 3 Euroseries -sarjoissa. Vuonna 2011 hän sijoittui toiseksi Formula Pilota China -sarjassa. Vuonna 2012 hän kilpaili Formula 3 Euroseries -sarjassa, jossa hän sai 14 pistettä. Hän kilpaili myös FIA European Formula 3 Championship -sarjassa, jossa sijoittui 13:nneksi. Vuonna 2013 Sá Silva kilpaili GP3-sarjassa Carlin-tallissa. Hän ei saanut pisteitä ja hänen parhaaksi sijoituksekseen jäi 12. sija. Vuonna 2014 Sá Silva jatkoi GP3-sarjassa samassa tallissa ja saavutti kuusi pistettä. Samana vuonna hän ajoi kaksi kilpailua Auto GP -sarjassa, jossa saavutti yhden palkintosijan. Vuonna 2015 Sá Silva jatkoi Auto GP -sarjassa ja voitti yhden kilpailun. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2013 Carlin ESP FEA 13 ESP SPR 12 VAL FEA Kesk. VAL SPR 22 GBR FEA 17 GBR SPR 12 GER FEA Kesk. GER SPR 22 HUN FEA Kesk. HUN SPR 22 BEL FEA 12 BEL SPR 21† ITA FEA Kesk. ITA SPR 19 ABU FEA 18 ABU SPR 17 0 23. 2014 Carlin ESP FEA 16 ESP SPR 10 AUT FEA 8 AUT SPR 22 GBR FEA 18 GBR SPR 9 GER FEA 17 GER SPR 10 HUN FEA 17 HUN SPR 18 BEL FEA 16 BEL SPR 23† ITA FEA 14 ITA SPR 7 RUS FEA 17 RUS SPR 15 ABU FEA Kesk. ABU SPR 17 6 19. == Lähteet == Luokka:Angolalaiset autourheilijat Luokka:Macaolaiset autourheilijat Luokka:GP3-kuljettajat Luokka:Vuonna 1990 syntyneet Luokka:Elävät henkilöt
Rocket Gibraltar

Rocket Gibraltar, televisioesityksessä Viimeinen toive (Rocket Gibraltar), on yhdysvaltalainen Daniel Petrien ohjaama elokuva vuodelta 1988. Siinä suku on koolla New Yorkin Long Islandilla isoisän 77-vuotispäivillä. Aikuisilla omat ongelmansa ja erimielisyytensä, mutta lapsenlapset ymmärtävät vanhaa isoisää. ==Näyttelijät== ==Vastaanotto== Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle neljä tähteä viidestä, mikä teoksen mukaan vastaa sanallista arviota ”erinomainen” tai ”lajivalio”. VideoHound mainitsee Bello Romanon tavoin erityisesti Lancasterin ja debyyttiroolissaan näyttelevän Culkinin roolityöt. ==Lähteet== Luokka:Yhdysvaltalaiset draamaelokuvat Luokka:Vuoden 1988 yhdysvaltalaiset elokuvat
Korean Broadcasting System

Korean Broadcasting System (KBS; ) on Etelä-Korean julkinen yleisradioyhtiö, joka perustettiin 16. helmikuuta 1927. Sen pääkonttori sijaitsee Soulissa. ==Historia== KBS alkoi Kyeongseong Broadcasting Corporationista (JODK), joka perustettiin Japanin miehittämässä Koreassa 16. helmikuuta 1927. Tämä toinen radioasema alkoi käyttää kutsumamerkkiä HLKA vuonna 1947 sen jälkeen, kun Korean tasavalta sai radiokutsutunnuksen HL Kansainväliseltä televiestintäliitolta. Kun lähetys kansallistettiin, tuli nimeksi Seoul Central Broadcasting Station vuonna 1948. Televisiolähetykset Etelä-Koreassa aloitettiin 12. toukokuuta 1956 HLKZ-TV:llä. 1961 se myytiin KBS:lle, jolloin nimi muuttui KBS 1TV:ksi. 3. maaliskuuta 1973, KBS muuttui valtion omistuksesta julkiseksi lähetysasemaksi. KBS pääkonttoria alettiin rakantamaan Yeouidoon vuonna 1976. Vuonna 1979 KBS radio aloitti ULA lähetykset KBS 1FM -kanavalla. Monista yleisradioyhtiöistä poiketen osa KBS:n tuloista tulee mainostajilta. KBS hyväksyi mainonnan vuonna 1980, kun siihen pakkosulautettiin yksityisiä radioasemia: Tongyang Broadcasting Company (TBC), entinen JTBC, ja Dong-Broadcasting System (DBS). Tämä tapahtui Chun Doo-hwanin sotilashallinnon aikana. Hallitus sulki useita yksityisiä kaupallisia radio-ja tv asenia ja ne yhdistettiin KBS:än. 27\. joulukuuta 1990 KBS 3TV ja kasvatus- FM erotettiin KBS:tä ja ne muuttivat nimensä muotoon Educational Broadcasting System (EBS). ==Kanavat== ===Maanpäälliset televisiokanavat=== * KBS 1TV (HLKA-DTV) * KBS 2TV (HLKC-DTV) * KBS UHD ===Kaapeli- ja satelliittitelevisiokanavat=== * KBS Drama * KBS N Sports * KBS Life * KBS Joy * KBS Kids * KBS Story * KBS N Plus * KBS World (kansainvälinen kanava) ===Radioasemat=== * KBS Radio 1 * KBS Radio 2 (KBS Happy FM) * KBS Radio 3 * KBS 1FM (93.1MHz Classic FM) * KBS 2FM (89.1MHz KBS Cool FM) * KBS Hanminjok Radio (6015MHz) * KBS World Radio == Tytäryhtiöt == * KBS Media * KBS Art Vision * KBS Business * KBS N * KBS i (suljettu vuonna 2011) * E-KBS * KBS America * KBS Japan * Monster Union == Logot == File:KBS 1961년 제작.png|1961-1973 File:KBS logo (1973-1984).svg|1973-1984 File:Korean Broadcasting System-text only.svg|1984- == Lähteet == ==Aiheesta muualla== * Viralliset sivut *
Romeo ja Julia (vuoden 1968 elokuva)

Romeo ja Julia (Romeo and Juliet) on italialaisen Franco Zeffirellin Shakespearen kuuluisasta näytelmästä ohjaama elokuva vuodelta 1968. VideoHound 2004 -opaskirja nostaa elokuvan parhaiksi osatekijöiksi Nino Rotan musiikin sekä Pasquale de Santisin kuvauksen, joka puvustuksen ohella palkittiin Oscarilla. Suomalaisessa Video-oppaassa vuodelta 1995 Olavi Similä antaa elokuvan Suomessa julkaistulle VHS-kasettiversiolle neljä tähteä viidestä ja kuvaa toteutusta juuri sopivasti teatterin ja elokuvan välimaastossa liikkuvaksi. The New York Timesin kriitikot valitsivat Zeffirellin Romeon ja Julian vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1968 italialaiset elokuvat Luokka:Vuoden 1968 brittiläiset elokuvat Luokka:Franco Zeffirellin ohjaamat elokuvat Luokka:Romanttiset draamaelokuvat Luokka:Parhaan kuvauksen Oscar- palkinnon saaneet elokuvat Luokka:Parhaan puvustuksen Oscar-palkinnon saaneet elokuvat
Mielenterveyskuntoutuja

Mielenterveyskuntoutuja tarkoittaa henkilöä, jolla on ollut mielenterveysongelmia ja joka on kuntoutumassa niistä. Kuntoutuminen on jatkuva henkilökohtainen prosessi, johon voi liittyä ylä- ja alamäkiä. Kuntoutumisessa tärkeää on toivo, sosiaalinen mukanaolo, selviytymistaidot arjessa, merkityksellisyyden tunne, itsetunto ja voimaantuminen. Jokainen yksilö kuntoutuu eri tavalla, ja se edellyttää toisten tukea ja uskoa yksilöön.Anthony, W. A. (1993). Recovery from mental illness: The guiding vision of the mental health service system in the 1990's. Psychosocial Rehabilitation Journal, 16, s. 11-23 Kuntoutuminen ei tarkoita kaikkien vaikeuksien katoamista. Se on siis eri asia kuin sairaudesta paraneminen. On myös erotettava kuntoutuminen kuntoutuksesta, sillä jälkimmäinen sana viittaa esimerkiksi yhteiskunnan tarjoamiin mielenterveyspalveluihinRissanen, Päivi (2007). Skitsofreniasta kuntoutuminen. Mielenterveyden keskusliitto, Pori. s. 82. Kuntoutumisen avaimet ovat omissa käsissä. Ammattiapu ei ole kuntoutumisen välttämätön, eikä useinkaan riittävä edellytys. Henkisen kärsimyksen seurauksista häpeäleima, työttömyys ja kansalaisoikeuksien menettäminen voivat olla vaikeampi asia kuin ahdistuksesta ja sekavuudesta toipuminen. Koska mielenterveyskuntoutujilla on omakohtaista tietoa, he voivat kokoontua vertaisryhmiin tukeakseen ja auttaakseen toisiaan ja rakentaakseen yhdessä käsitteitä ja tulkintoja kokemuksilleen, jotka ympäristö määrittelee poikkeaviksi. Mielenterveysongelmat ovat kuntoutujilla hyvin erilaisia. Osa kuntoutujista kokee vertaistuen hyödylliseksi, kun taas osalle siitä ei juuri ole apua, vaan ikävien asioiden toistaminen ryhmässä masentaa. Jotkut pyrkivät mahdollisimman pian kuntoutumisvaiheessa reippaiden ihmisten pariin, joilta saa iloista palautetta. Paranemisessa auttaa myönteisten, ymmärtäväisten ihmisten osoittama malli. Paranemisen edellytyksiä ovat tavalliset arjen asiat: terveellinen ravinto, ulkoilu, liikunta, muut mieluisat harrastukset, ystävät ja perhe. == Lähteet == Luokka:Sosiaalinen kuntoutus Luokka:Mielenterveys
Saanko luvan? (vuoden 1937 elokuva)

Saanko luvan? (Shall we Dance) on yhdysvaltalainen Mark Sandrichin ohjaama elokuva vuodelta 1937. Tämä pääosien esittäjille Fred Astairelle ja Ginger Rogersille tyypillinen tanssipitoinen musiikkielokuva sijoittuu baletin maailmaan. ==Juoni== Amerikkalainen balettitanssija Peter P. Peters (Fred Astaire) käyttää nimeä ”Petrov” ja tanssii pariisilaisessa balettiseurueessa, jota johtaa Jeffrey Baird (Edward Everett Horton). Petersin salainen halu on sekoittaa klassista balettia moderniin jazztanssiin, ja kun hän näkee valokuvan kuuluisasta steppitaiteilijasta Linda Keenestä (Ginger Rogers), hän ihastuu tähän heti. Hän juonittelee heille tapaamisen, mutta Linda ei innostu. He tapaavat uudelleen valtamerilaivalla paluumatkalla Euroopasta New Yorkiin, ja Linda alkaa lämmetä Petroville. Heidän tietämättään julkisuuteen saatetaan tekaistu todiste siitä että he ovat keskenään naimisissa. Suutuspäissään Linda kihlautuu Jim Montgomeryn kanssa, Petrovin ja hänen managerinsa Arthur Millerin harmiksi. Aviohuhua ei saada loppumaan, ja niin Petrov ja Linda päättävät ensin avioitua ja sitten erota saman tien. Linda alkaakin oikeasti rakastua aviomieheensä Petroviin, mutta löytää tämän sitten toisen naisen seurasta. Lopulta Petrov saa tilaisuuden selittää asian suuttuneelle Lindalle, ja tarinalla on onnellinen loppu. == Aiheesta muualla == * Luokka:Vuoden 1937 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Mark Sandrichin ohjaamat elokuvat
Mao Zedongin mausoleumi

Mao Zedongin mausoleumi () on Mao Zedongin kunniaksi rakennettu mausoleumi Pekingin Taivaallisen rauhan aukiolla. Mao oli Kiinan kommunistisen puolueen ensimmäinen puheenjohtaja. Mausoleumi on avoinna kaikille halukkaille vieraille päivittäin kello 9.00–15.00. Maon palsamoitu ruumis on näytteillä lasiarkussa. Joidenkin väitteiden mukaan mausoleumissa oleva ruumis ei ole oikea Mao, vaan häntä esittävä vahanukke. ==Katso myös== * Leninin mausoleumi == Lähteet == == Aiheesta muualla == Luokka:Mausoleumit Luokka:Pekingin rakennukset ja rakennelmat Luokka:Taivaallisen rauhan aukio
Bangladeshin presidentti

Bangladeshin presidentti on maan valtionpäämies. Bangladeshin presidentti vuodesta 2023 on Mohammed Shahabuddin. Presidentin toimikausi on viisi vuotta. Presidentin tehtävä on lähinnä seremoniallinen, suurinta toimeenpanovaltaa käyttää Bangladeshin pääministeri. Presidentille kuuluu kuitenkin ministerien ja tuomareiden nimittäminen. Hän voi myös hajottaa parlamentin. ==Katso myös== *Luettelo Bangladeshin presidenteistä ==Lähteet== *
Grön

Grön tai Gröhn on muun muassa seuraavien suomalaisten henkilöiden sukunimi: *Eino Grön (s. 1939), iskelmälaulaja *Erkka Gröhn (s. 2001), pesäpalloilija *Jari Gröhn (s. 1984), jalkapalloilija *Jiska Gröhn (s. 1989 tai 1990), teologi, lähetystyöntekijä ja kristillisdemokraattinen poliitikko *Juha Gröhn (s. 1963), Atria-konsernin toimitusjohtaja *Mika Gröhn (s. 1967), jalkapalloilija *Mika Gröhn (s. 1982), jalkapalloilija *Pekka Gröhn (s. 1963), muusikko *Reetta Gröhn-Soininen (s. 1969), kuvanveistäjä *Veikko Gröhn (s. 1945), arkkitehti ==Entinen nimi== *Siivo Koutio (vuoteen 1937 Gröhn, 1906–1960), ammattiyhdistysjohtaja *Santeri Saarikivi (vuoteen 1905 Gröhn, 1877–1969), kansanedustaja (sos.dem.) *Janne Vihu (ent. Gröhn, 1897–1952), jääkäri ==Muita== *Grön, helsinkiläinen ravintola, Vuoden ravintola 2017 *Ebba Grön, ruotsalainen punkyhtye
Patogeeni

Taudinaiheuttaja eli patogeeni (kreikan sanoista πάθος pathos, "kärsimys" ja γενής genēs alkuperään viittaava sana, "tuottaja") on sairautta aiheuttava loinen, bakteeri, virus tai prioni. Taudinaiheuttamiskykyä kutsutaan virulenssiksi. == Erilaisia taudinaiheuttajia == === Prionit === Prionit ovat valkuaisaineita, joiden tautia aiheuttava ja tarttuva muoto kykenee muuttamaan normaalimuotoisen prionivalkuaisaineen itsensä kaltaiseksi. Prionitauteja ovat esim. lampaiden ja vuohien skrapi ja ihmisen Creutzfeldt-Jakobin tauti.solunetti: Prionit solunetti.fi, Solubiologia. 2006. Viitattu 23.12.2013 === Virukset === Virukset ovat valomikroskoopilla näkymättömiä solunsisäisiä loisia, jotka solusta vapautuessaan vaurioittavat sitä. Viruksia on kaikentyyppisillä solullisilla yksisoluisista bakteereista monisoluisiin eläimiin ja kasveihin. Ihmisten merkittäviä virustauteja ovat mm. nuhakuumeet, influenssat, AIDS, polio sekä erilaiset rokot. Myös monien elinikäisten kansantautien taustalla saattaa olla virustartunta.Virukset . Virustautien tutkimussäätiö, 2006. Viitattu 23.12.2013 === Bakteerit === Bakteerit ovat pieneliöitä, joita elää mm. maaperässä, vedessä ja muissa eliöissä. Suuri osa bakteereista on ihmiselle hyödyllisiä, mutta osa bakteereista aiheuttaa tauteja. Ihmisen merkittäviä bakteeritauteja ovat esim. jäykkäkouristus, klamydia, kuppa, salmonellatauti ja tuberkuloosi.Bakteeritaudit . Terveyden ja hyvinvoinnin laitos, 2013. Viitattu 23.12.2013 === Muut taudinaiheuttajat === Muita ihmiselle tauteja aiheuttavia taudinaiheuttajia ovat sienet (esim. silsa), alkueläimet (esim. horkka) ja monisoluiset loiseläimet (esim. kihomato). == Lähteet == Luokka:Lääketiede Luokka:Seulonnan keskeiset artikkelit
Haluatko todella kirjailijaksi?

Haluatko todella kirjailijaksi? Matkaopas kirjamaailmaan on Jera Hännisen ja Jyri Hännisen vuonna 2012 ilmestynyt kirja. Teoksen julkaisi Helsinki-kirjat. == Sisältö == Kirja varoittaa kirjailijan urasta haaveilevia taloudellisesta kannattamattomuudesta. Myös kustannustoimittajan ammatti tietää pieniä tuloja ja suurta työtaakkaa. Esimerkkinä käytetään kuvitteellista esikoiskirjailijaa, joka saa teoksestaan 1 500 euron palkkion. Kirjasta otetaan tuhannen kappaleen painos, jonka painattaminen maksaa 3 000 euroa. Kustannustoimittajan, graafikon ja taittajan palkkiot ovat 3 000–5 000 euroa. Kustantamolle teos tulee maksamaan 12 000 euroa. Jos kirjaa myydään 800 kappaletta, se tuottaa 2 400 euroa tappiota.Hänninen & Hänninen 2012, s. 30–31. Kirjailijan ura lähtee kuitenkin alkuun. Viisitoista vuotta myöhemmin hän kertoo kolmannesta teoksestaan: ”Se on toistaiseksi myydyin kirjani. Finlandia-ehdokkuuden ansiosta se myi tuhat kappaletta.”Hänninen & Hänninen 2012, s. 43. == Lähteet == == Aiheesta muualla == * Ismo Loivamaa: Opas kirjamaailmaan. Ilkka 2.11.2012. * Marissa Mehr: Piikittelevä opas kirja-alalle. Turun sanomat 27.10.2012. Luokka:Kirjat kirjallisuudesta Luokka:Suomalaiset tietokirjat Luokka:Vuoden 2012 kirjat
Guttorm

Guttorm tarkoittaa seuraavia henkilöitä: __NOTOC__ ==Sukunimenä== *Aslak Iivari Guttorm (1922–1942), suomensaamelainen kaukopartiomies *Eino Guttorm (1941–2005), suomensaamelainen kirjailija *Hans Aslak Guttorm (1907–1992), suomensaamelainen kirjailija *Inga Guttorm (s. 1950), suomensaamelainen luokanopettaja ja oppikirjojen kääntäjä *Jyrki Guttorm, Yleisradio Oy:n valmiuspäällikköJohtokeskus uutena toimijana välitysjärjestelmään. Häläri- lehti 2017. *Raimo Esa Guttorm, Saamelaisasiain neuvottelukunnan jäsen *Veikko Guttorm (s. 1946), Utsjoen kunnanvaltuuston puheenjohtaja, pitäjäneuvos, Saamelaiskäräjien jäsen ==Etunimenä== *Guttorm Hansen (1920–2009), norjalainen poliitikko *Guttorm Sigurdsson (1199–1204), Norjan kuningas. == Katso myös == *Guttormsen ==Lähteet== Luokka:Etunimet
Ammoniumformiaatti

Ammoniumformiaatti eli ammoniummetanoaatti (CHO2NH4) on ammonium- ja formiaatti-ionien muodostama epäorgaaninen yhdiste. Sitä käytetään muun muassa analyyttisessä kemiassa. ==Ominaisuudet, valmistus ja käyttö== Ammoniumformiaatti on huoneenlämpötilassa kiteistä valkoista ja erittäin hygroskooppista ainetta. Se liukenee runsaasti veteen ja myös etanoliin, dietyylieetteriin ja ammoniakkiin. Kuumennettaessa yhdiste hajoaa muodostaen ammoniakkia, hiilidioksidia ja vettä. Ammoniumformiaattia voidaan valmistaa joko neutraloimalla muurahaishappoa ammoniakilla tai ammoniakin ja metyyliformiaatin välisellä reaktiolla. :NH3 \+ HCOOH → CHO2NH4 :HCOOCH3 \+ 2 NH3 → CHO2NH4 \+ CH3NH2 Ammoniumformiaattia käytetään puskuriliuoksena HPLC- tutkimuksissa. Liuottimena käytetään usein asetonia, jolloin ammoniumformiaattipuskureiden pH on yleensä noin 3. Ammoniumformiaattia voidaan käyttää myös orgaanisessa synteesissä. Ammoniumformaattia käytetään vedyn luovuttajana eräissä orgaanisten yhdisteiden pelkistyksissä ja katalyyttinä käytetään tällöin hiileen sidottua palladiumia. Aldehydien ja ketonien pelkistävässä aminoinnissa Leuckart-reaktiolla ammoniumioni, toimii aminoryhmän lähteenä ja formiaatti-ioni toimii pelkistimenä. ==Lähteet== Luokka:Ammoniumyhdisteet Luokka:Formiaatit
Majuri (täsmennyssivu)

Majuri tarkoittaa seuraavia asioita: *majuri, upseerinarvo Sukunimi: *Arja Majuri (s. 1951), rovasti ja seurakuntapastori *Pekka Majuri (s. 1949), eversti ja kokoomuksen poliitikko *Sanna Majuri (s. 1972), näyttelijä ja laulaja *Susanna Majuri (1978–2020), valokuvataiteilija *Tauno Majuri (1907–1980), näyttelijä *Uljas-Ilmari Majuri (s. 1979), kyyttökarjankasvattaja ja kirjoittaja Taiteilijanimi: *Majuri, oik. Jussi Karvonen (s. 1984), suomalainen rap-artisti. Luokka:Sukunimet
Love Is a Very Special Thing

Love Is A Very Special Thing on 1970-luvulla Suomessa vaikuttaneen amerikkalaisen soul-laulajan Charles Williamsin ilmeisesti ainoa julkaistu albumi. Hän oli jo nauhoittanut suurimman osan levyn kappaleista ennen muuttamistaan Suomeen 1970-luvun alkupuolella. Williams oli tehnyt äänitykset yhdysvaltalaisen Psalm 150 -nimisen gospel-yhtyeen kanssa. Se säestää häntä koko levyllä lukuun ottamatta kappaletta Reason to Make You Smile, joka on levytetty Finnvox-studiolla suomalaisten muusikoiden kanssa. Williams tarjosi Yhdysvalloissa tehtyä materiaalia EMI Finlandille, joka suostuikin julkaisemaan levyn. Lopulliset miksaukset hän kävi tekemässä itse Marcus Music -studiolla Tukholmassa. Love Is A Very Special Thing ei ilmestyessään saavuttanut suuria myyntilukuja. Levyn arvostus on kuitenkin vuosien saatossa kasvanut ja nykyään sitä pidetään kansainvälisestikin 1970-luvun soul-musiikin unohdettuna helmenä. Albumia on eBay-nettihuutokaupassa myyty yli 400 dollarin hintaan. Levy julkaistiin Suomessa uudelleen tammikuussa 2013. Rocket Records julkaisi albumista uusintapainoksen vuonna 2013. ==Kappaleet== ;A-puoli # # # # ;B-puoli # * # # # === Uusintapainoksen bonuskappaleet === * # == Kokoonpano == * Charles Williams – laulu, piano * Bob Anglon – kitara * James Felix – basso * Timmy Erickson – rummut * Michael Escalante – kosketinsoittimet * Greg Eckler – trumpetti * Heikki Laurila – kitara * Heikki Virtanen – basso == Lähteet == *Mista Tibbz, Charles Williams - Love is a very special thing *Discogs === Viitteet === Luokka:Vuoden 1975 esikoisalbumit Luokka:Suomalaiset funkalbumit Luokka:Suomalaiset soulalbumit
Zooniverse

Zooniverse on yhteisötiedeportaali, joka syntyi Galaxy Zoo -projektista. Siihen kuuluu monia projekteja joissa käyttäjät voivat osallistua tieteellisiin tutkimuksiin. Zooniverse erottuu muista yhteisöllisistä tiede projekteista kuten SETI@homesta, siten että se ei käytä tietokoneiden ylimääräisiä tehoja vaan käyttäjälle itselle annetaan tehtäviä joita tehdä.Zooniverse about == Projektit == ===Galaxy Zoo Hubble=== Galaksien luokittelua Hubble-avaruusteleskoopin kuvista.Galaxy Zoo about ===Moon Zoo=== Erilaisten kraattereiden merkitsemistä kuun pinnan kuvista. ===Old Weather=== Vanhojen lokikirjojen digitalisointia säätutkimusta varten.Old Weather Why scientists need you ===Solar Stormwatch=== Käyttää auringosta olevaa videokuvaa aurinkotuulien tutkimiseen. ===Planet Hunters=== Planeettojen etsintää Kepler-avaruusteleskoopista saatujen tietojen avulla. ===The Milky Way Project=== Tutkii tähtien syntymistä galaksin käyttäen Spitzer- avaruusteleskoopin infrapunakuvia. ===Ancient Lives=== Kääntää Oxyrhynchus- nimistä papyruskäsikirjoitusta. ===Cyclone Center=== Trooppisten sykloneiden luokittelua sääsatelliittien infrapunakuvista. ===Seafloor Explorer=== Käyttäjät tunnistavat erilaisia eläimiä ja maastoa merenpohjan kuvista. ===Bat Detective=== Tutkii lepakoiden määrää luokittelemalla niiden ääniä kaikuluotaukseen ja sosiaalisiin tarpeisiin. ===Whale FM=== Tutkii miekkavalaiden tekemiä ääniä seuratakseen ja luokitellakseen niitä. ===Cell Slider=== Luokittelee arkistoituja syöpänäytteitä. ===Andromeda Project=== Käyttäjät etsivät Tähtijoukkoja Hubble-avaruusteleskoopin ottamista kuvista Andromedan galaksista.Andromeda Project About PHAT == Lähteet == == Aiheesta muualla == * Zooniverse.org Luokka:Tiedesivustot
Jalkapallon Karjalan mestaruussarjan kausi 2012

Jalkapallon Karjalan tasavallan mestaruussarjassa 2012 pelasi 11 joukkuetta. Joukkueet jaettiin kahteen alkulohkoon, pohjoinen ja etelä, ja kummassakin pelattiin kaksinkertainen sarja. Lohkojen kaksi parasta selviytyi mitalikamppailuihin. ==Mestaruussarja== === Pohjoislohko === Joukkue O V T H Maalit P Karhumäki FK Segeža Kostamus Kemi Belomorsk FK Karhumäki 8 5 1 2 31-16 16 4-2 6-2 8-1 7-1 FK Segeža 8 4 2 2 35-12 14 2-3 7-0 3-0 4-1 FK Kostamus 8 3 3 2 18-22 12 3-1 2-2 2-2 4-1 Lokomotiv Kemi 8 1 4 3 18-22 7 2-2 1-1 2-2 9-2 FK Belomorsk 8 2 0 6 12-42 4 3-0 1-14 1-3 2-1 === Etelälohko === Joukkue O V T H Maalit P Helylä MVD Petroskoi Prääsä Sortavala Aunus Victoria Helylä 10 6 3 1 32-17 21 0-6 2-2 3-0 6-1 1-1 FK MVD Petroskoi 10 5 4 1 37-16 19 2-2 6-1 2-2 6-3 8-1 Strojavtotrans Petroskoi 10 5 3 2 34-27 18 0-5 3-3 8-3 3-3 3-1 Voitto Prääsä 10 3 3 4 20-23 12 1-2 1-1 1-3 6-0 2-1 FK Sortavala 10 3 1 6 22-37 10 2-6 2-1 0-4 0-1 7-2 Olonija Aunus 10 0 2 8 17-42 2 2-5 1-2 3-7 3-3 2-4 ==Mitaliottelut== === Välierät === Joukkue #1 Tulos Joukkue #2 FK Karhumäki 4–6 FK MVD Petroskoi Victoria Helylä 7–2 FK Segeža === Pronssiottelu === Joukkue #1 Tulos Joukkue #2 FK Segeža 7–3 FK Karhumäki === Loppuottelu === Joukkue #1 Tulos Joukkue #2 Victoria Helylä 3–1 FK MVD Petroskoi ==Lopulliset sijoitukset== Sija Joukkue 1\. Victoria Helylä 2\. FK MVD Petroskoi 3\. FK Segeža 4\. FK Karhumäki ==Lähteet== * Karjalan mestaruussarjan taulukot Luokka:Karjalan tasavallan jalkapallo Luokka:Jalkapallosarjojen kausi 2011–2012/2012
Rakkauden pelikenttä

Rakkauden pelikenttä () on yhdysvaltalainen romanttinen komediaelokuva, joka sai ensi-iltansa joulukuussa 2012. Elokuvan ohjasi Gabriele Muccino. Tuottajina toimivat Gerard Butler, Kevin Misher, Jonathan Mostow, Alan Siegel ja John Thompson. Käsikirjoituksesta vastasi Robbie Fox. Romanttisen komedian pääosissa ovat Gerard Butler, Jessica Biel, Uma Thurman, Catherine Zeta-Jones ja Dennis Quaid. Rakkauden pelikenttä sai ensi-iltansa kotimaassaan Yhdysvalloissa 7. joulukuuta 2012. Rakkauden pelikenttä sai ensimmäiset ensi- iltansa Unkarissa ja Venäjällä 6. joulukuuta. Suomessa elokuva sai ensi-illan 21. joulukuuta. == Juoni == Entinen jalkapallotähti ja yhä salskea poikamies alkaa valmentaa poikansa jalkapallojoukkuetta. Uusi tehtävä auttaa häntä myös naisasioissa. == Näyttelijät == == Tuotanto == Gerard Butler vahvistettiin elokuvan pääosiin 23. helmikuuta 2011.http://www.slashfilm.com/gerard-butler- playing-field-uma-thurman-jessica-biel/ Elokuvan kuvaukset alkoivat Louisianassa 5. huhtikuuta 2011http://latimesblogs.latimes.com/movies/2011/04/gerard-butler-playing-the- field-soccer-movie-uma-thurman.html ja kestivät toukokuun loppuun.http://www.imdb.com/title/tt1540128/business 16\. heinäkuuta 2012 FilmDistrict muutti elokuvan alkuperäisen nimen nimestä Playing the Field nimeen Playing for Keeps.http://www.deadline.com/2012/07/gerard-butler-movie- renamed-playing-the-field-now-playing-for-keeps-filmdistrict/ == Arvioita == Turun Sanomien Päivi Valotie harmittelee, että Rakkauden pelikenttä hukkaa mahdollisuutensa reippaaseen väärinkäsityskomediaan, koska siitä puuttuvat komediallinen rytmitys, naseva dialogi ja selkeä näkemys. ”Tahmaisesti etenevä ja pitkäpiimäinen elokuva ajelehtii löysästi romanttisen komedian ja vakavamman ihmissuhdedraaman välimaastossa. Urheilijarentun perhekuvioita, semminkin isä-poika-suhdetta selvitellään välillä jo nyyhkydraamaksi lipsahtaen. Seksinnälkäiset naapuruston naiset sivuosissa ovat taas kuin överiksi vedetystä puskafarssista, yli-ikäisiä yhden ulottuvuuden bimboja.” == Lähteet == == Aiheesta muualla == * Virallinen sivusto * * * Rakkauden pelikenttä Box Office Mojossa * Rakkauden pelikenttä Rotten Tomatoes * Rakkauden pelikenttä Metacriticissä Luokka:Vuoden 2012 yhdysvaltalaiset elokuvat Luokka:Yhdysvaltalaiset romanttiset komediat Luokka:Elokuvat amerikkalaisesta jalkapallosta
Pispala (kappale)

Pispala on suomalaisen laulaja-lauluntekijä Lassi Valtosen kappale ja singlejulkaisu vuodelta 2011. Kappale on viides raita Valtosen vuonna 2011 julkaistulla debyyttialbumilla Kukin tyylillään, ja singlenä kappale julkaistiin vuoden 2011 marraskuussa. Kappaleesta on kuvattu myös musiikkivideo. == Kappaleet == # == Muusikot == * Lassi Valtonen – laulu * Matti Mikkola – kitara, piano, syntetisaattorit, taustalaulu * Juho Kanervo – sello * Lasse Sirkko – pedal steel * Lauri Koski – taustalaulu * Toni Kulku – symbaalit == Lähteet == Luokka:Vuoden 2011 kappaleet Luokka:Suomalaiset musiikkikappaleet
Valkoinen kreikanpaimenkoira

Valkoinen kreikanpaimenkoira () on kreikkalainen koirarotu, joka on kotoisin Ólymposvuorilta. Kynologikós Ómilos Elládos (KOE) eli Kreikan Kennelliitto on tunnustanut sen virallisesti ja se saa täten osallistua Kreikassa järjestettäviin kansallisiin näyttelyihin. == Ulkomuoto == Valkoinen kreikanpaimenkoira on kookas, lihaksikas ja jalomuotoinen. Sen runko on voimakas olematta kuitenkaan raskas. Raajat ja häntä ovat pitkät. Liikkeet ovat nopeat ja joustavat. Karvapeite on pitkä, suora, hieman karhea ja tiheä. Rungossa ja raajojen takaosissa se on n. 9–12 cm pitkää; päässä ja raajojen etuosissa se on lyhyempää (1–2 cm) ja niskan ympärillä ja hännässä pidempää (14–25 cm). Uroksille karvapeite muodostaa niskan ympärille tuuhean kauluksen. Väritys on aina valkoinen, ja vaikka sitruunanväriset korvat hyväksytään, toivotuin on aina täysin valkoinen. Urosten säkäkorkeus on 68–75 cm ja narttujen 65–72 cm, ja paino on molemmilla sukupuolilla suhteessa säkäkorkeuteen. Koon tulee yleisesti ottaen antaa vaikutelma voimakkaasta, muttei raskaasta koirasta.Leiko Helliniko Tsopanoskilo. KOH. Haettu 15.11.2012 Rotu eroaa selvästi toisesta kreikkalaisesta vuoristokoirasta, kreikanpaimenkoirasta, joka on sitä massiivisempi. Sen sijaan se muistuttaa enemmän muita kookkaita valkoisia laumanvartijoita, kuten turkkilaista akbashia ja unkarilaista kuvaszia. == Luonne ja käyttäytyminen == Valkoinen kreikanpaimenkoira on älykäs ja voimakasluonteinen laumanvartija, joka kuitenkin suhtautuu ystävällisesti läheisimpiin ihmisiin. Sitä on alun perin käytetty lampaiden, vuohien ja karjan suojeluun petojen hyökkäyksiä vastaan. == Lähteet == * Morris, Desmond. Dogs. North Pomfret: Vermont, 2008. ISBN 978-1-57076-410-3 === Viitteet === Luokka:FCI:n ulkopuoliset rodut Luokka:Kreikkalaiset koirarodut Luokka:Vuoristokoirat
Movie 43

Movie 43 on vuonna 2013 ensi-iltansa saanut yhdysvaltalainen komediaelokuva, joka koostuu episodeista. Elokuvan ohjasivat Elizabeth Banks, Steven Brill, Steve Carr, Rusty Cundieff, James Duffy, Griffin Dunne, Peter Farrelly, Patrik Forsberg, James Gunn, Bob Odenkirk, Brett Ratner ja Jonathan van Tulleken. Tuottajina olivat Peter Farrelly, Ryan Kavanaugh, John Penotti, Charles B. Wessler ja Marc Ambrose. Komedian pääosissa ovat muun muassa Halle Berry, Gerard Butler, Uma Thurman, Anna Faris, Hugh Jackman, Johnny Knoxville, Christopher Mintz-Plasse, Seann William Scott, Emma Stone ja Kate Winslet. Movie 43 sai maailmanlaajuisen ensi-iltansa tammi–helmikuussa 2013. Ensimmäiset ensi-illat olivat Saksassa, Bulgariassa ja Yhdysvalloissa. Movie 43 kuvattiin vuonna 2010. Traileri julkaistiin 3. lokakuuta vuonna 2012. == Näyttelijät == == Arvioita == Leffatykki-sivusto toteaa elokuvasta seuraavaa: "Lähentelee tuskaisuudessaan jo täydellistä katselukelvottomuutta.". == Lähteet == == Aiheesta muualla == * * * Movie 43 Rotten Tomatoesissa * Movie 43 Box Office Mojossa Luokka:Vuoden 2013 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Episodielokuvat Luokka:Seulonnan keskeiset artikkelit
Epeiroksenmolossi

Epeiroksenmolossi () on kreikkalainen koirarotu. Kynologikós Ómilos Elládos (KOE) eli Kreikan Kennelliitto on tunnustanut sen virallisesti ja se saa täten osallistua Kreikassa järjestettäviin kansallisiin näyttelyihin. == Ulkomuoto == Epeiroksenmolossi on kookas ja tiivisrakenteinen. Sen pää on kookas, suorakaiteenmuotoinen ja voimakas. Runko on voimakas ja vahvaluustoinen. Karvapeite on keskipitkä, tiheä ja suora; rungossa se on n. 5–6 cm pitkää ja muualla hieman lyhyempää. Väritys vaihtelee paljon: se voi olla keltainen, kullanruskea, punainen, riistanvärinen, sudenharmaa, musta, black & tan, ruskeabrindle tai mustabrindle, mutta sen tulee kuitenkin aina olla yksivärinen. Vain pieni valkoinen pilkku rinnassa ja valkoiset varpaanpäät sallitaan, mutta ihanne on niin vähän valkoista kuin mahdollista. Musta maski sallitaan. Urosten säkäkorkeus on 66–75 cm ja narttujen 64–74 cm.Molossos tis Ipeiro. KOH. Haettu 15.11.2012 == Luonne ja käyttäytyminen == Epeiroksenmolossi on uskollinen, älykäs, tasapainoinen. Se on kiintynyt omistajaansa ja ystävällinen tuttavapiirin ihmisiä kohtaan. == Alkuperä == Rotu on kotoisin Epeiroksen periferiasta, jossa paikalliset molossit kasvattivat sitä n. 1600–1100 eaa. Koko nykyinen molossikoirien ryhmä on saanut nimensä heiltä ja ennen kaikkea heidän koiriltaan, joista niiden uskotaan polveutuvan. Epeiroksenmolossin uskotaan olevan näiden alkuperäisten kreikkalaisten molossikoirien, kaikkien molossikoirien kantarodun, suora jälkeläinen. Se on suojellut lampaita, vuohia ja karjaa petojen hyökkäyksiä vastaan jo tuhansien vuosien ajan, ja se kuuluu samaan sudenväristen vuoristokoirien ryhmään kuin esimerkiksi erittäin samankaltainen sarplaninac. == Lähteet == === Viitteet === Luokka:Epeiros Luokka:FCI:n ulkopuoliset rodut Luokka:Kreikkalaiset koirarodut Luokka:Vuoristokoirat
Čičiliusku

Čičiliusku (suom. sisilisko) on Karjalan tasavallassa toimiva karjalankielinen nukketeatteriseurue, joka on perustettu vuonna 2005. Seurueen tunnuslause on “Kuka, jos emme me”. Aloitteen tämän nukketeatteriseurueen perustamisesta teki Pekka Zaikov, joka tuolloin johti Petroskoin yliopiston Karjalan ja vepsän kielen osastoa. Perustamisessa oli mukana kyseisen yliopiston Itämerensuomalaisten kielten tiedekunnan opettajia, opiskelijoita ja alumneja. Vuosi myöhemmin nukketeatteri esitti ensimmäisen näytelmänsä, Kuin hukka vasikalla muamona oli (‘Kun susi oli vasikalla äitinä’). Vaikka Čičiliusku esiintyy kaikenlaisille yleisöille niin kotimaassaan kuin ulkomaillakin, sen erityisenä pyrkimyksenä on saavuttaa Karjalan tasavallan periferioissa asuvat karjalankieliset ihmiset, erityisesti nuoret, ja innostaa heitä karjalan kielen käyttöön. Näytökset ovat ilmaisia, joskin seurue toivoo, että katsojat tukisivat sitä taloudellisesti mahdollisuuksiensa mukaan. Čičiliuskun esiintyvät jäsenet koostuvat samoista ryhmistä kuin sen perustaneet henkilötkin. Heitä on noin 15 henkeä. Seurueen jäsenet ovat Nuori Karjala –yhdistyksen ja Karjalan rahvahan liiton aktivisteja. Čičiliusku on Nuori Karjala –kansalaisjärjestön yksi menestyneimpiä projekteja. Seurue harjoittelee Karjalan tasavallan kansallisen kulttuurin keskuksessa, ja keskus tukee sitä taloudellisesti. Taloudellista tukea seurue saa myös Karjalan tasavallan Kulttuuriministeriöltä. Seurueen johtajana toimii Natal’ja Golubovskaja, joka on ollut seurueen jäsen sen perustamisesta asti. Seurueen rekvisiitasta ja nukeista vastaavat Marina Zlenko ja Boris Kudrjavcev ja esitysten musiikista Oleg Gurejev. Seurueen esitysten kielet ovat livvi sekä vienan karjala. Esityksissä käytetään usein molempia kieliä sekaisin. Keskikarjalan kielellä seurue ei toimi. Esitysten aiheiksi on valittu tunnettuja kansantarinoita sekä tavanomaisia elämäntilanteita. Lisäksi nuket auttavat esitysten seuraamista. Esitykset pyritään pitämään sellaisina, että niitä pystyvät seuraamaan myös sellaiset ihmiset, jotka eivät hallitse karjalan kieliä. Čičiliusku vieraili Suomessa 10.–17.11.2012 ja esitti kymmenellä paikkakunnalla varsinaiskarjalaksi Mauri Kunnaksen teokseen perustuvaa esitystä Koirien Kalevala sekä kansansatuun perustuvaa lastennäytelmää Kuin hukka vasikalle muamona oli. Karjalankielisen Koirien Kalevalan Suomen ensi-ilta oli Sastamalassa 10.11.2012 ja uusinta nähtiin Tampereella seuraavana päivänä. Kiertue päättyi Helsinkiin 17.11.2012. Koirien Kalevala on ensimmäinen vienankarjalaksi ilmestynyt Kalevala-teos. Karjalan Sivistysseura julkaisi sen vuonna 2010 Nadežda Lutohinan kääntämänä. == Lähteet == ==Aiheesta muualla== *Čičiliusku Nuoren Karjalan kotisivuilla (venäjäksi) Luokka:Nukketeatteri Luokka:Karjalaiset (kansa)
Mathias Ranégie

Mathias Ranégie (s. 14. kesäkuuta 1984 Göteborg, Ruotsi) on ruotsalainen jalkapalloilija. Hän edustaa Italian Serie A:ssa pelaavaa Udinesea ja on pelipaikaltaan keskushyökkääjä. == Seurajoukkueura == Ranégie edusti nuorempana Masthuggets BK:ta, Ranskan neljänneksi korkeimmalla sarjatasolla CFA:ssa pelaavaa Levallois SC:tä ja Majorna BK:ta, kunnes siirtyi vuodeksi 2006 Ruotsin neljänneksi korkeimmalle sarjatasolle Lärje-Angereds IF:ään. Vuodeksi 2007 hän sai sopimuksen Ruotsin korkeimmalla sarjatasolla Allsvenskanissa pelaavan IFK Göteborgin kanssa ja jatkoi seurassa seuraavanakin vuonna, kunnes hänet lainattiin elokuussa Alankomaiden toiseksi korkeimmalla sarjatasolla Jupiler Leaguessa pelaavaan Go Ahead Eaglesiin marraskuulle saakka. Ranégie siirtyi vuodeksi 2009 jälleen Ruotsin korkeimmalle sarjatasolle BK Häckeniin, jossa pelasi lähes kolme vuotta tehden 81 ottelussa 36 maalia. Elokuussa 2011 hän siirtyi kesken kauden niin ikään Allsvenskanissa pelaavaan Malmö FF:ään, jossa teki loppukauden ja seuraavan vuoden aikana 26 ottelussa 13 maalia. Ranégie voitti Allsvenskanin maalikuninkuuden vuonna 2011 tehtyään 21 maalia, joista 18 Häckenille ja kolme Malmölle. Ranégie siirtyi kesken Allsvenskan-kauden elokuussa 2012 Italian korkeimmalla sarjatasolla Serie A:ssa pelaavaan Udineseen. Hän debytoi Serie A:ssa 16. syyskuuta 2012 AC Sienaa vastaan ja teki ensimmäisen maalinsa viikkoa myöhemmin AC Milanin verkkoon. == Maajoukkueura == Ranégie debytoi Ruotsin maajoukkueessa 20. tammikuuta 2010. Ensimmäisen maalinsa hän teki kolme päivää myöhemmin Syyrian verkkoon. ==Lähteet== * * Luokka:Ruotsalaiset jalkapalloilijat Luokka:Vuonna 1984 syntyneet Luokka:Elävät henkilöt
Puhu mun kädelle

Puhu mun kädelle on Tean toinen singlejulkaisu hänen esikoisalbumilta Tytöt tykkää. Single julkaistiin vuonna 2007. == Kappaleet == # == Tekijät == * Tea Hiilloste – säveltäjä, sanoittaja * Sami Baldauf – sanoittaja, sovittaja, tuottaja * Jouko Hautajärvi – kansikuva * Gabi Hakanen – vastaava tuottaja * Svante Forsbäck – masteroija * Timo Kurkikangas – miksaaja * Ville Juurikkala – kuvat * Jarkko Ehnqvist, Sami Baldauf – äänittäjä == Aiheesta muualla == * Puhu mun kädelle discogs.com -sivustolla Luokka:Tea Hiillosteen kappaleet Luokka:Vuoden 2007 kappaleet
Åkersberga

Åkersberga on Österåkerin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 28 033 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *
Kungsängen

Kungsängen on samannimisen Upplands-Bron kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 9 382 asukasta. ==Väestönkehitys== ==Lähteet== Luokka:Ruotsin kuntien keskustaajamat *
Österbymo

Österbymo on Ydren kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 834 asukasta. ==Väestönkehitys== ==Lähteet== Luokka:Ruotsin kuntien keskustaajamat *
Skillingaryd

Skillingaryd on Vaggerydin kunnan toinen keskustaajama. Se sijaitsee Jönköpingin läänissä ja Smålandin historiallisessa maakunnassa Etelä- Ruotsissa. Vuoden 2010 lopussa taajamassa oli 3 889 asukasta. Kunnan toinen keskustaajama Skillingarydin ohella on suurempi Vaggeryd. Molemmat ovat entisiä kauppaloita. ==Väestönkehitys== ==Lähteet== Luokka:Ruotsin kuntien keskustaajamat Luokka:Ruotsin kauppalat *
Åseda

Åseda on Uppvidingen kunnan keskustaajama. Se sijaitsee Kronobergin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 2 430 asukasta. Åsedan taajama oli jonkin aikaa kauppalana 1900-luvun puolivälin tienoilla. Kuva:Åseda köping vapen.svg|Åsedan kauppalan vaakuna ==Väestönkehitys== ==Lähteet== Luokka:Ruotsin kuntien keskustaajamat Luokka:Ruotsin kauppalat *
Broby

Broby on Östra Göingen kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 2 920 asukasta. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat *